एक शोध के मुताबिक भारत में 30 प्रतिशत युवाओं में मांपेशियों और स्‍नायु सम्‍बन्‍धी बीमारियां देखी गई हैं। इस शोध में ऐसे लोगों को शामिल किया गया था जो लोग दिन में 7 घंटे से ज्यादा समय लैपटॉप, कंप्यूटर या स्मार्टफोन पर गुजारते हैं। इस रोग के कारण एक उम्र के बाद व्यक्ति की कलाइयों में दर्द रहने लगता है और कई बार सामान उठाने, शौच क्रिया करने आदि में उंगलियां साथ नहीं देती हैं। ऐसे में ज्यादातर बार सर्जरी का सहारा लेना पड़ता है।